Serokkomar û Serokwezîrê Tirkîye Derbarê Dawîbûna Agirbesta PKK Axivîn
Serokwezire Tirkiyey Recep Tayyip Erdogan di derbare biryara PKK de dibêje, BDP li ser terorê sêyaset dike.
Serokkomarê Tirkîyeyê Abdullah Gul, berîya serdana xwe ya Misirê, di derbarê mijarên di rojeva Tirkîyeyê de axivî. Abdullah Gul jibo dawîbûna agirbesta PKK’ê de got, "Her kes dizane ku gelê me li diji terore ye, hat dîtin ku kes bi reya terore nagîje tu cîhekî. Dive carekî din serî li rebazen terore nexin, nexwe wê berteka me jî dê gelek tund be.” Abdullah Gul di derbarê rewsa girtîgehe ya Abdullah Ocalanî da jî dîyar kir ku dadgehê biryarê daye û ew jî cezayê xwe dikişîne. Serokwezîre Tirkîyê Recep Tayyip Erdogan jî di derbarê biryara PKK de got ku Partîya Aşitî û Demokrasîyê ( BDP), li ser terorê sîyaset dike. Serokwezîr Erdogan got, "rexistina terore berê bi rîya malper, rojname û hin ajansan peyamen xwe radigihand. Îcar niha em dibînin ku partîyeke sîyasî, dev ji bigehên sîyaset u demokrasîye berdaye û dest bi nûnertîya rexistina terorê kirîye.” Serokwezirê Tirkîyeyê got "li ser kuştina ciwanan, hestirê dayikan, şewata dilê bavan, kargehen ku derîye wan tên girtin û kolanên ku vegerîyane qadên şer de em dibînin ku ev partî hesaben hilbijartinê dike. Jibo ko hun di dengê xwe ye hilbijartinê bilind bikin qey divê ciwan werin kuştin?” Serokwezîrê Tirkîyeyê jibo girtîyên Doza KCK jî got ”di her fersendê de hema dibên KCK û KCK, ger li dijî qanûnan tevbigerin dê hunê jî li gorî qanûnan werin ceza kirin, rewş ev e.” Hevseroke BDP Selahattin Demirtaş jî li Geverê, li ser daxuyanîya Serokwezir got " ger di deste wî da belge hebe bila kerem ke û isbat bike ku BDP tundîyê dixwaze. Bela ku heta îro jibo çarserîya ve pirsgirêkê tiştek nekirine, nikarin bersiv bidin. Loma jî me tawanbar dikin.” Hevseroke BDP wiha dewam kir "ger BDP şaş û ne heq be, bêjin ka hune vê meselê çawa çareser bikin, dev ji tawanbarkirina me berdin û derkevin projeya xwe ya çareserêyê rave bikin." Selahattin Demirtaş helwesta hikûmetê ya li hemberî biryara dawîbûnaagirbesta PKK’ê jî rexne kir û dîyar kir ku jiber hikûmetê tu gavên aştî û çareserîyê neavêtîye PKK’ê neçar maye ku vê biryarê daye. Hevseroke BDP, dîyar kir ku berpirsê vê rewşê Serokwezirê Tirkîyeyê ye Recep Tayyîp Erdogan e. Kerem kin bi kînka "Guhdarî kirin" a jêrîn guhdarîya vê raportê bikin.